Úradný vestník 258 , 25/10/1967 S. 0002 - 0004

Fínske špeciálne vydanie: Kapitola 3 Zväzok 1 S. 0226

Dánske špeciálne vydanie: Série II Zväzok III S. 0025

Švédske špeciálne vydanie: Kapitola 3 Zväzok 1 S. 0226

Anglické špeciálne vydanie: Série II Zväzok III S. 0025

Španielske špeciálne vydanie: Kapitola 03 Zväzok 2 S. 0071

Portugalské špeciálne vydanie Kapitola 03 Zväzok 2 S. 0071



Nariadenie Rady (EHS) č. 741/67 z 24. októbra 1967 o pomoci z Európskeho poľnohospodárskeho usmerňovacieho a záručného fondu, Záručná sekcia RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä jej článok 43, so zreteľom na návrh Komisie, so zreteľom na stanovisko Európskeho parlamentu [1], keďže so zavedením systému jednotných a povinných náhrad z exportov do tretích krajín pri dosiahnutí jednotného trhu pre poľnohospodárske produkty, ktorý v značnom rozsahu existuje od 1. júla 1967, už pre financovanie náhrad neplatí kritérium najnižšej priemernej náhrady ustanovenej v článku 3 ods. 1 písm. a) nariadenia č 25 [2] o financovaní spoločnej poľnohospodárskej politiky; keďže so zrušením tohto kritéria sa javí ako nevyhnutné zrušenie metódy takzvaných "základných produktov" definovanej v článku 2 nariadenia Rady č. 17/64/EHS [3] z 5. februára 1964 o podmienkach pre poskytovanie pomoci z Európskeho poľnohospodárskeho usmerňovacieho a záručného fondu; keďže sa však články 2, 3 a 4 tohto nariadenia musia uplatňovať aj naďalej až do nadobudnutia účinnosti spoločných cien pre mliečne výrobky, čo sa týka úhrady nákladov spojených s pomocou výrobe potrebných na to, aby bolo možné dosiahnuť cieľovú cenu; keďže v súčasnosti spoločenstvo uhrádza členským štátom ich výdavky v súvislosti so spoločnou organizáciou trhu s poľnohospodárskymi produktmi iba po značnom omeškaní; a keďže je potrebné to napraviť uhrádzaním predbežných platieb, až kým účty za obdobia 1964/65, 1965/66 a 1966/67 nebudú nakoniec vyrovnané; keďže by sa pre účtovné obdobia 1967/68 a 1968/69 malo brať do úvahy nariadenie Rady č. 130/66/EHS [4] z 26. júla 1966 o financovaní spoločnej poľnohospodárskej politiky a kroky uskutočnené preto, aby sa platby uskutočňovali častejšie a skôr od času, kedy členské štáty prijmú opatrenia spojené s výdavkami; keďže by sa mali stanoviť konečné termíny pre rozhodnutia spoločenstva o predbežných platbách a pomoci z fondu v zmysle zabezpečenia uspokojivého fungovania poľnohospodárskych trhov, PRIJALA TOTO NARIADENIE: Článok 1 "a) Náhrady z exportov do tretích krajín poskytované v súlade s ustanoveniami stanovenými v nariadeniach o jednotlivých produktoch: do konca účtovného obdobia 1966/67 sa však takéto náhrady vypočítajú na základe čistých množstiev exportov a sadzby náhrady v členskom štáte, v ktorom je priemerná náhrada najnižšia." Článok 2 Články 2, 3 a 4 nariadenia č. 17/64/EHS sa prestanú uplatňovať od začiatku účtovného obdobia 1967/68. Tieto články sa budú naďalej uplatňovať až do nadobudnutia účinnosti spoločných cien, pre úhradu nákladov na pomoc výrobe poskytovanej v súvislosti so spoločnou organizáciou trhov s mliekom a mliečnymi výrobkami a požadovanej na to, aby bolo možné dosiahnuť cieľovú cenu. Článok 3 "Informácie, ktoré majú predkladať členské štáty Komisii, Komisia stanoví po konzultácii s výborom fondu. Budú sa týkať výdavkov Záručnej sekcie fondu a poplatkov a budú sa využívať pre prípravu predbežného rozpočtu." Článok 4 "2. Za každé z účtovných období 1967/68 a 1968/69 členské štáty predkladajú Komisii: a) do 1. apríla žiadosť o predbežnú platbu v súvislosti s výdavkami účtovateľnými Záručnej sekcii fondu za prvú polovicu bežného účtovného obdobia; b) do 1. októbra žiadosť o predbežnú platbu v súvislosti s výdavkami účtovateľnými Záručnej sekcii fondu za druhú polovicu predošlého účtovného obdobia; c) do nasledujúceho 1. februára žiadosť o úhradu výdavkov účtovateľných Záručnej sekcii fondu za celé predošlé účtovné obdobie. 3. Každú zo žiadostí stanovených v odseku 2 sprevádza potvrdenie uvádzajúce poplatky v zmysle článku 11 nariadenia č. 130/66/EHS vybrané počas príslušného obdobia. 4. Termíny stanovené v odseku 2 sa môžu odložiť v súlade s postupom ustanoveným v článku 26, ak sa zistí, že takéto odloženie je nevyhnutné a ak neprevyšuje jeden mesiac. 5. Informácie, ktoré majú byť zahrnuté do žiadostí a potvrdení stanovených v predošlých odsekoch a tlačivo, na ktorom sa majú predkladať, sa stanovia v súlade s postupom uvedeným v článku 26." Článok 5 "1. Pre účtovné obdobie 1964/65 Komisia rozhodne: a) do 31. októbra 1967 o predbežnej výplate pomoci z fondu rovnajúcej sa 60 % odhadovaných rozpočtových výdavkov; b) do 15. decembra 1968 o pomoci, ktorú má fond poskytnúť na základe žiadostí predkladaných v súlade s článkom 9 a po konzultácii s výborom fondu. 2. Pre účtovné obdobie 1965/66 Komisia rozhodne: a) do 15. decembra 1967 o predbežnej výplate pomoci z fondu rovnajúcej sa 75 % odhadovaných rozpočtových výdavkov; b) do 15. decembra 1968 o pomoci, ktorú má fond poskytnúť na základe žiadostí predkladaných v súlade s článkom 9 a po konzultácii s výborom fondu. 3. Pre účtovné obdobie 1966/67 Komisia rozhodne: a) do 15. decembra 1968 o predbežnej výplate pomoci z fondu rovnajúcej sa 75 % odhadovaných rozpočtových výdavkov; b) do 15. decembra 1969 o pomoci, ktorú má fond poskytnúť na základe žiadostí predkladaných v súlade s článkom 9 a po konzultácii s výborom fondu. 4. Pre účtovné obdobie 1967/68 Komisia rozhodne na základe žiadostí stanovených v článku 9 ods. 2: a) do 30. júna 1968 o predbežnej výplate pomoci z fondu rovnajúcej sa 75 % výdavkov účtovateľných fondu za prvú polovicu tohto obdobia a do 15. decembra 1968 za druhú polovicu tohto obdobia; b) do 31. októbra 1969, po konzultácii s výborom fondu, o pomoci, ktorú má fond poskytnúť. 5. Pre účtovné obdobie 1968/69 Komisia rozhodne na základe žiadostí stanovených v článku 9 ods. 2: a) do 30. júna 1969 o predbežnej výplate pomoci z fondu rovnajúcej sa 75 % výdavkov účtovateľných fondu za prvú polovicu tohto obdobia a do 15. decembra 1969 za druhú polovicu tohto obdobia; b) do 31. októbra 1970, po konzultácii s výborom fondu, o pomoci, ktorú má fond poskytnúť. 6. Ak však Komisia zistí, že uplatňovanie ustanovení odsekov 4 písm. a) alebo 5 písm. a) tohto článku môže mať za následok účet členského štátu otvorený v súlade so zmeneným a doplneným znením [5] článku 10 ods. 1 finančného nariadenia Európskeho poľnohospodárskeho usmerňovacieho a záručného fondu vykazujúci celkový pasívny alebo aktívny zostatok pri uzávierke účtovného obdobia v rozpore s odhadmi Komisie založenými na informáciách, ktoré má k dispozícii, rozhodne, v súlade s postupom ustanoveným v článku 26, že buď zvýši, alebo zníži predbežnú platbu príslušným členským štátom o čiastku potrebnú na poskytnutie takejto platby rovnajúcej sa predbežnému príspevku takéhoto štátu. 7. Podrobné pravidlá pre uplatňovanie odsekov 1 až 5 tohto článku sa stanovia podľa potreby v súlade s postupom ustanoveným v článku 26." Článok 6 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Luxemburgu 24. októbra 1967 Za Radu predseda K. Schiller [1] Ú. v. ES 192, 11.8.1967, s. 8. [2] Ú. v. ES 30, 20.4.1962, s. 991/62. [3] Ú. v. ES 34, 27.2.1964, s. 586/64. [4] Ú. v. ES 165, 21.9.1966, s. 2965/66. [5] Ú. v. ES 258, 25.10.1967, s. 11. --------------------------------------------------